Ribe Stifts Adresseaviser, 1846-03-02
Da de blandt os Undertegnede, som i Følge Opfordring i Aar overtog at arrangere en dramatisk Forestilling til Bedste for Husarme, istedetfor at følge den sædvanlige Uddeelings-Maade, foretrak denne Gang at lade Understøttelsen udelukkende bestaae i den Trængendes vigtigste Artikel, Brødkorn, da gjorde vi det især for at slutte os til de Mænd, der ved Opfordringer i Avisen samlede Bidrag til samme Øjemed, for at vi, ved at forene Kræfterne, sikkrere kunde naae det tilsigtede Maal. Men vi tabte dog ingenlunde disse aarlige Forestillingers sædvanlige Hensigt af Sigte: at understøtte fattige Familier, som Alder, Sygdom, Næringsløshed v. s. v. have styrtet i øjeblikkelig Nød, og som dog ikke ville eller kunne søge Hjelp hos Fattigforsørgelsen. Da vi nu ere blevne fuldkomment overbeviste om, at vi ikke kunne naae denne Hensigt paa den ovennævnte i Aviserne angivne Maade, det indkomne Beløbs Jnd betaling i Kæmnerkassen, saa have vi foretrukket, i det Væsentlige at vende tilbage til den sædvanlige Uddeelingsmaade, ved i Forening med de øvrige, der have bidraget til den omtalte Forestilling, at vælge 3 a 4 Mænd til at uddeele Beløbet til de mest trængende Familier her i Byen, i Penge eller Brød-Korn, efter eget bedste Skjøn. Heri ere samtlige øvrige Deeltagende, i Forestillingen enige med os; men vi skylde naturligvis vore ærede Medborgere, som i Følge hine Annoncer have bivaanet Forestillingen, at meddele dem denne vor forandrede Beslutning, samt Grundene, der have bevirket denne Forandring. Efter en Jndbydelse fra Hr. Krigsraad Juel, paa Magistratens eller Communalbestyrelsens Vegne, indfandt vi Undertegnede os d. 24. Febr. paa Raadstuen for i Forening med Hr. Pastor de Thurab, Krigsr. Juel og Borgerrepræsentanterne Greisen og Termansen at danne en Committee til Uddelingen af det omtalte Korn. Hr. Krigsraaden angav Summen, der var medgaaet til Jndkjøbet, (saavidt vil buske 336 Rd. C.) hvortil maatte føjes Erstatning for hvad Kornet havde tabt ved Svinden, hvilket han foreløbigen angav til 10 pCt., efter vedkommende Borger-Repræsentants Angivelse Han opfordrede os nu til at indbetale i Kæmnerkassen Netto-Provennet af den dramatiske Forestilling c. 48 Rdlr., som og de efter Opfordringerne i Avisen indkomne 27 Rdlr. hvilke c. 75 Rdlr. da skulde drages fra ovenmeldte Kæmnerkassens Omkostninger og derefter Prisen sættes lige paa hver af de 100 Tdr. Da vi bemærkede, at herved vilde Formildelsen af Prisen blive saa ubetydelig (c. 3 a 4 s. pr. Skp.), at ingen Trængende havde væsentlig Nytte deraf, og de Fattigste endog bleve aldeles udelukkede fra den dem tiltænkte Bistand, tilføiede Hr. Krigsraaden, at der var paatænkt, til Fordel for disse, at lade et Qvantum Korn forbage til Brød, og dette udsælge til Priser, som stode i Forhold til de for Rugen fastsatte. Dog kunde, sagde han videre, dette Qvantum ikke blive stort, da man ellers muligen derved vilde gjøre Jndgreb i Byens Bageres Jnteresser og Rettigheder. Endeligen foresloge vi at anvende de 75 Rdlr. til at nedsætte Prisen paa en Deel af de 100 Tdr., f. Ex. paa Halvdelen, hvorved man vilde blive i Stand til at uddeele disse til væsentligen nedsatte Priser, Noget vel endog ganske uden Betaling til de mest Nødlidende. Dette Forslag, som levende understøttedes af Borger=Repræs. Hr. Greisen, vilde Hr. Krigsraaden aldeles ikke indlade sig paa, da han erklærede, at han derved vilde overskride sine Committenters Fuldmagt og tilsidesætte deres Jnteresse og fordrede atter Pengenes Jndbetaling til lige Fordeling paa alle 100 Tdr. Da vi efter længere Discussion intet andet Resultat kunde bevirke, anmodede vi Hr. Krigsraaden om, at foredrage vort Forslag for sine Committeenter, hvilket han, lovede, hvorefter Forsamlingen opløstes.